MARIO-WEB	Tant que Mario anaue creishent en aguesta atmosfèra, cada dus o tres mesi s’escapaue eth coronèl, venguie furtiuaments en París, coma un perseguit pera justícia qu’a trincat es sues cadies, e s’apostaue en Sant Sulpici ara ora qu’era senhoreta Gillenormand amiaue a Mario entà missa; e aquiu, tremolant de qué se virèsse era tia, amagat darrèr d’un pilar, immobil, sense gausar a penes alendar, ère en tot guardar ath sòn hilh.